《水调歌头 代送路同知罢归》
元代·吴存

兵卫森画戟，皂盖映朱轓。平分一郡风月，家世旧衣冠。

数日春风着物，一夜秋霜满野，六月宛陵寒。只有双溪水，照见寸心丹。

公好似，片云起，敬亭山。悠悠漾漾，等闲飞去又飞还。

笑问无心出岫，何似从龙天上，为雨遍人寰。输与敬亭老，趺坐静中看。

作者简介：（1257—1339）元鄱阳人，字仲退。私淑饶鲁之学。部使者劝以仕，不赴。仁宗延祐初，强起为本路学正，改宁国教授。后聘主本省乡试，寻卒。有《程朱传义折衷》、《月湾集》。